289 Petra

Quantum colligi potest ex scriptura, petra est res apta ad fundamentum, in edificando, ad munimenti in pugnando, ad monumentum in tumullando.

De primo, Eccli. 26[:24]: *Fundamenta æterna supra petram solidam*. Sic qui volunt hic solide viuere, oportet quod se fundent supra petram Christum, 1 Cor. 10[:4]: *Petra autem erat Christus*. Sic dicit Matt. [16:18]: Ut *ego dico tibi*, quod *tu es Petrus, et super hanc petram ædificabo Ecclesiam*.

¶ Expone hic quomodo *porte inferi non* possunt preualere *aduersus* quicquam sit fundatum sicut ergo Moyses percuciens virga petram, Exod. 17[:6]: de Dei virtute dubitauit sic populus Judaicus Christum in ligno crucis affligens virtutem Dei non credidit. Immo sicut percussa petra aqua inauauit sicientibus. Sic plaga Christi percussi facta est vita credentibus. Hec Augustinus, *Contra Faustum,* libro 17, capitulo 9. Ambrosius in *Hexameron*, dicit quod eschinus piscis paruus inguente tempestate applicat se ad petram donec tempestas conuenerit sic debet homo herere Petro Christo contra aduersitates. Vnde et Davud sub tempestate fugit ad petram in deserto. Ideo dixit 2 Reg. 22[:2]: *Dominus petra mea, et robur meum*. Ideo dicitur in Luc. [6:48] quod domum fundatam super petram nec flumina nec venti poteraui impingere.

¶ De secundo, nota quod bonum munimentum contra canes est petra

sic et spiritualiter contra demones. Vnde et in figura Dauid sic processit contra Goliam, 1 Reg. 17[:23]. Vnde et ipse postmodum promotus est ad regnum, Psal. [26:6]: *In petra exaltavit me*. Iccirco dicit Chrisostomus *Super Mattheum* homelia 65, quod quilibet bonus homo habens constanciam fidei potest dici petra. Iuxta illud Ezech. [11:19]: *Auferam* a vobis *cor [lapideum de carne eorum, et dabo eis cor] carneum*, etc.

De tercio Matt. 27[:60] Christus ponebatur *in monumento nouo quod* erat excisum de *petra*. Sic Christus uult quiescere in eis qui excisi sunt de petra penitencie. Vnde dicit sponsus Can. 2[:14] Veni, *Columba mea, in foraminibus petræ*. Vnde Job 29[:6]: *Petra fundebat mihi rivos olei*. Vnde Bernardus *Super cantica* homilia 62, foramina petre sunt uulnera Christi nam petra erat Christus, etc.